**KLAIPĖDOS MIESTO SAVIVALDYBĖS ADMINISTRACIJA**

**BALTIJOS-MARIŲ IŠPLĖSTINĖS SENIŪNAIČIŲ SUEIGOS**

 **POSĖDŽIO PROTOKOLAS**

2019-12-17 Nr. ADM-596

Posėdis įvyko 2019-12-12. Pradžia 17.00 val.

Posėdžio pirmininkas Deividas Petrolevičius.

Posėdžio sekretorė Raminta Virvičienė.

Dalyvavo: Socialinių reikalų departamento vyriausioji specialistė Renata Razgienė, Brožynų g. seniūnaitė Irena Gailiutė, Berželio seniūnaitė Audronė Zalumskienė, Klaipėdos vandens seniūnaitė Vilija Malakauskienė, Šatrijos seniūnaitis Dinas Kačinskas, Budelkiemio g. seniūnaitis Jonas Bartkevičius, Švyturio seniūnaitis Mindaugas Prialgauskas, Olimpijos seniūnaitis Egidijus Vaitkevičius

DARBOTVARKĖ:

1. Dėl programos „Remti bendruomeninę veiklą savivaldybėje“ projektų vykdymo rezultatų pristatymo.

2. Dėl Baltijos-Marių išplėstinės seniūnaičių sueigos pirmininko, pavaduotojo ir sekretoriaus išrinkimo.

3. Dėl atstovų delegavimo į Antikorupcijos ir Etikos komisijas.

4. Kiti klausimai.

1. SVARSTYTA. Dėl programos „Remti bendruomeninę veiklą savivaldybėje“ projektų vykdymo rezultatų pristatymo.

Pranešėja R. Razgienė informavo, kad jau eina į pabaigą projektų vykdymas pagal programą „Remti bendruomeninę veiklą savivaldybėje“. Pagal Klaipėdos miesto savivaldybės administracijos direktoriaus birželio mėn. 4 d. įsakymu Nr. AD1-911 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse" įgyvendinimo Klaipėdos miesto savivaldybėje aprašo patvirtinimo“ patvirtintą aprašą, įvykdytų projektų rezultatus būtina pristatyti išplėstinei seniūnaičių sueigai. Baltijos-Marių išplėstinėje seniūnaičių sueigoje būtų pristatomi 10 projektų. Išplėstinės seniūnaičių sueigos turi nuspręsti, kokiu būdu tai padaryti. Galimi du variantai: 1. Kiekvienas projekto vykdytojas savo projektą pristato žodžiu išplėstinėje seniūnaičių sueigoje; 2. Projektų vykdytojai išsiunčia įvykdyto projekto rezultatus elektroniniu paštu išplėstinės seniūnaičių sueigos pirmininkui, pirmininkas persiunčia visiems išplėstinės seniūnaičių sueigos nariams. Taip pat R. Razgienė informavo, kad projektų rezultatai turi būti pristatyti iki 2019 m. gruodžio 23 dienos.

NUTARTA: Projektų rezultatus pristatyti išsiunčiant juos išplėstinės seniūnaičių sueigos nariams elektroniniu paštu. Pirminę informąciją gauna sueigos pirmininkas ir ja pasidalina su sueigos nariais.

2. SVARSTYTA. Dėl Baltijos-Marių išplėstinės seniūnaičių sueigos pirmininko, pavaduotojo ir sekretoriaus išrinkimo.

D. Petrolevičius kvietė pasisiūlyti arba pasiūlyti kandidatus į Baltijos-Marių išplėstinės seniūnaičių sueigos pirmininkus. Buvo pasiūlyta V. Malakauskienė – atsisakė. Pasiūlytas kandidatas M. Prialgauskas - sutiko.

BALSAVO: Už - 4, susilaikė – 2.

Siūloma pasisiūlyti arba pasiūlyti kandidatus į Baltijos-Marių išplėstinės seniūnaičių sueigos pirmininko pavaduotojus. Pasiūlyti kandidatai : V. Malakauskienė, A. Zalumskienė – atsisakė, I. Gailiutė.

BALSAVO:

Už I. Gailiutę – 4 balsai

Už V. Malakauskienę – 1 balsas.

Siūloma pasisiūlyti arba pasiūlyti kandidatus į Baltijos-Marių išplėstinės seniūnaičių sueigos sekretorius. Sueigos nariai pasiūlė V. Malakauskienės kandidatūrą ir vienbalsiai išrinko.

NUTARTA:

1. Baltijos-Marių išplėstinės seniūnaičių sueigos pirmininku išrinktas Švyturio seniūnaitis Mindaugas Prialgauskas.
2. Baltijos-Marių išplėstinės seniūnaičių sueigos pirmininko pavaduotoja išrinkta Brožynų g. seniūnaitė Irena Gailiutė.
3. Baltijos-Marių išplėstinės seniūnaičių sueigos sekretore išrinkta Klaipėdos vandens seniūnaitė Vilija Malakauskienė.
4. SVARSTYTA. Dėl atstovų delegavimo į Antikorupcijos ir Etikos komisijas.

D. Petrolevičius informavo, kad turime išsirinkti po 5 narius į Antikorupcijos ir Etikos komisijas. Nariai į šias abi komisijas turi būti deleguoti bendrai iš abiejų išplėstinių seniūnaičių sueigų. 2019-12-11 vykusiame Danės-Pajūrio išplėstinės seniūnaičių sueigos posėdyje buvo pasiūlyti 5 kandidatai į Etikos komisiją ir 6 kandidatai į Antikorupcijos komisiją. D. Petrolevičius kvietė siūlyti kandidatus į šias komisijas iš Baltijos-Marių išplėstinės sueigos ir informavo, kad bus sudarytas bendras kandidatų sąrašas iš abiejų išplėstinių sueigų ir bus balsuojama elektroniniu paštu. Sueigos nariai išreiškė norą, kad būtų nustatytas skaičius po 2 narius į kiekvieną komisiją iš abiejų išplėstinių sueigų, o penktoji vieta būtų skiriama balsuojant iš pateikto kandidatų sąrašo iš abiejų išplėstinių sueigų. Svarbu, kad abi sueigos galėtų deleguoti savo kandidatus, o esant labai nelygiam pasiskirstymui (28 nariai Danės-Pajūrio ir 6 nariai Baltijos-Marių išplėstinėje sueigoje) akivaizdu, kad balsuojant Danės-Pajūrio išplėstinės sueigos nariai nusvers ir išsirinks savo kandidatus. Todėl nuspręsta skirti po 2 vietas į kiekvieną komisiją iš abiejų sueigų.

NUTARTA:

1. Į Etikos komisiją deleguoti : Ireną Gailiutę ir Mindaugą Prialgauską.
2. Į Antikorupcijos komisiją deleguoti Audronę Zalumskienę ir Viliją Malakauskienę.
3. Apie priimtą sprendimą informuoti Danės-Pajūrio išplėstinės sueigos narius ir įpareigoti pirmininką Saulių Liekį organizuoti sueigą ir išrinkti savo narius.
4. Esant ginčui, organizuoti abiejų išplėstinių sueigų posėdį ir jo metu rinkti narius į minėtas komisijas.
5. Kiti klausimai.

D. Kačinskas pasiūlė pakviesti Alytaus miesto sav. atstovę pasidalinti gerąja patirtimi, kaip gali būti panaudojami pinigai „minkštiesiems projektams“. Galėtų būti pravesti mokymai, „workshopʼai“, kaip racionaliai ir efektyviai vykdyti projektus. V. Malakauskienė atkreipė dėmesį, kad būtų galima pasikviesti „Active citizens“ atstovus ir pasimokyti iš jų, kaip skatinti bendruomeniškumą.

|  |  |
| --- | --- |
| Posėdžio pirmininkas | Deividas Petrolevičius |
|  |
| Posėdžio sekretorė | Raminta Virvičienė |